
Z A P I S N I K 

22. sjednice Vijeća Mjesnog odbora Resnički gaj održane 21. ožujka 2023. u objektu MS,  Čulinečka cesta 230, s početkom u 18,00 sati

NAZOČNI ČLANOVI VIJEĆA: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.
OSTALI NAZOČNI: Silvestar Smrekar, stručni referent za rad tijela mjesne samouprave.
Predsjedava Nevenka Habric, predsjednica Vijeća.

Zapisnik vodi: Silvestar Smrekar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

Bez rasprave, Vijeće prihvaća tekst Zapisnika 21. sjednice Vijeća, održane 14. veljače 2023, bez izmjena.

Na prijedlog predsjednika i Vijeće jednoglasno utvrđuje

D N E V N I   R E D
1. Prijedlog zaključka o prijedlozima redovnog održavanja asfalterskog programa nerazvrstanih cesta  na području Mjesnog odbora Resnički gaj
2. Prijedlog zaključka o prijedlogu utroška sredstava s pozicije „OSTALI NESPOMENUTI RASHODI POSLOVANJA“

3. Korekcije voznog reda autobusnih linija
214 Koledinečka-Trnava-Kozari Bok

235 Dubrava-Koledinečka-Kozari Bok-donošenje zaključka
4. Aktualna komunalna problematika
5. Pitanja i prijedlozi
Ad 1. Članovi vijeća primili su pisani materijal uz poziv.
U raspravi sudjeluju: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.

Vijeće jednoglasno donosi

Z A K L J U Č A K

o prijedlozima redovnog održavanja asfalterskog programa nerazvrstanih cesta 

 na području Mjesnog odbora Resnički gaj
1. Vijeće Mjesnog odbora Resnički gaj traži da se u okviru redovnog održavanja nerazvrstanih cesta Plana malih komunalnih akcija Mjesnog odbora Resnički gaj, u 2023. realiziraju sljedeće akcije: 
- Sanacija vodnog propusta ispod kolnika na Čulinečkoj cesti između kučnih brojeva 195 i 191B 
2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 2. Članovi vijeća primili su pisani materijal uz poziv.

U raspravi sudjeluju: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.
Vijeće jednoglasno donosi

ZAKLJUČAK

O PRIJEDLOGU UTROŠKA SREDSTAVA S POZICIJE

„OSTALI NESPOMENUTI RASHODI POSLOVANJA“

1.   Vijeće Mjesnog odbora Resnički gaj na poziciji 293 - 3299 za 2023. ima 330,00 €.

2.
Vijeće Mjesnog odbora Resnički gaj predlaže utrošak sredstava iz točke 1. ovog zaključka na sljedeći način:

1.
Protokolarne obveze (kupnja vijenaca, svijeća i sl.)                                       330,00 €                                                                                             

                                    Ukupno: 330,00 €

3.
Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad 3. 
Članovi vijeća primili su pisani materijal uz poziv.

U raspravi sudjeluju: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.

Vijeće jednoglasno donosi
ZAKLJUČAK

o korekciji voznog reda autobusnih linija: 214 koledinečka-Trnava-Kozari Bok i 235 Dubrava-Koledinečka–kozari Bok
1. Vijeće je razmotrilo prijedlog novih voznih redova autobusnih linija 214 i 235, te predlaže da se linija 235 produži do Čulinečke 218 i da se poveća učestalost polazaka.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 4. 
U raspravi sudjeluju: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.

Vijeće jednoglasno donosi

Z A K LJ U Č A K

o aktualnoj komunalnoj problematici za područje MO Resnički gaj
1. Utvrđuje se potreba za orezivanjem drveća u podvožnjaku- II. Resnički gaj, kako bi javna rasvjeta bila u funkciji.

2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 5. Pitanja i prijedlozi.
Budući da se nitko nije javio za riječ predsjednica zatvara točku dnevnog reda i zaključuje sjednicu.
Dovršeno u 19h i 15min.
KLASA: 024-08/23-003/591
URBROJ: 251-13-11-4/006-23-2
Zagreb, 21. ožujka 2023.

